section_heading: Proboj grupe i prekid rada
paragraph_text: Treći album - "Become" (B92, 2000) je, s iznimkom pjesme "Izlazim", u potpunosti otpjevan na engleskom jeziku. Muzički, primjetno je skretanje ka reggae-u i acid jazz-u, uz povremeno korištenje novih instrumenata kao što su: violina, klavir, trombon, flauta i drombulje. Najveći hitovi s ovog albuma su pesme "Righteous", "Life", "Nightmare" i "Izlazim", uz pjesmu s najkraćim nazivom - "E". I ovaj se album odlikuje dubokom sviješću o društvenom trenutku, ovaj put nešto univerzalnijom i prefinjenijom - tim prije što je upotrebljen engleski jezik - ali vrlo primjetnom.